በአሁኑ ሰዓት ኢህአዴግ/ህወሓት ለግልና ለግዜያዊ የፖለቲካ ጥቅም ሲል የኢትዮጵያን አንድነት በማደብዘዝ እነሆ በእኛ ዘመን ለዘመናት ተደፍሮ የማያውቀውን የኢትዮጵያን ሉዓላዊነት በመጋፋት፤ የኢትዮጵያ የሉዓላዊነት ባለቤት የሆኑት ብሔር ብሔረሰቦችና ህዝቦች ሳይወያዩበትና ሳያፀድቁት በጓሮ በር የኢትዮጵያን መሬት ለባዕድ ሀገር/ሱዳን ቆርሶ ለመስጠት ሽርጉዱን ተያይዞታል። ከዓመታት በፊት በምዕራቡ የሀገራችን ክፍል /ድንበር በኩል/ በመሸራረፍ ለም የሰሊጥ ምርት የሚሰጥ መሬት ለሱዳን ሲሰጥ ዝም በማለታችን፤ እነሆ ዛሬ የኢትዮጵያን ሉዓላዊነት የሚጋፋ፤ የኢትዮጵያን ቅርጽ የሚያጠፋ ረጅም ርዝመት ያለው ለም መሬት ለሱዳን ለመስጠት ዝግጅቱ መጠናቀቁን ሰማን።
